पार्टी चाहती है कि चिराग बनें मंत्री: पासवान – Look News India – News India Live,Hindi News,News, Samachar, latest hindi news, hindi samachar, breaking news, news, latest news, viral sach, Online News in Hindi, Hindi News latest
Home / बिहार / पार्टी चाहती है कि चिराग बनें मंत्री: पासवान
पटना : लोक जनशक्ति पार्टी के अध्यक्ष राम विलास पासवान ने शनिवार को कहा कि उनकी पार्टी चाहती है कि चिराग पासवान मोदी सरकार में मंत्री बनाए जाएं। पासवान ने कहा कि पार्टी के अंदर यह लोगों की मांग है कि चिराग पासवान को मंत्री बनाया जाए। बता दें कि लोकसभा चुनाव में पासवान की पार्टी एलजेपी ने छह सीटों पर चुनाव लड़ा था और उसे सभी सीटों पर जीत मिली है। पासवान ने कहा, हरेक पिता यह आशा करता है कि उसका बेटा बड़ा हो और जीवन में बेहतर काम करे।
उधर, चिराग ने मंत्री बनाए जाने के सवाल पर कहा, पार्टी के संसदीय बोर्ड के अध्यक्ष होने के नाते मेरे पास बड़ी जिम्मेदारी है। मैं इस काम से बहुत खुश हूं। यह पीएम मोदी का विशेषाधिकार है कि वह किसे मंत्री बनाते हैं। बता दें कि मोदी सरकार के मंत्रियों की सूची को लेकर अटकलें तेज हो गई हैं। बताया जा रहा है कि लोकसभा चुनाव में बीजेपी के अकेले बहुमत हासिल करने के बाद भी एनडीए में शामिल दलों के नेताओं को मंत्रिमंडल में पर्याप्त तरजीह मिलेगी। जेडीयू और शिवसेना को भी नई कैबिनेट में स्थान दिया जा सकता है क्योंकि दोनों दलों ने क्रमश: 16 और 18 सीट जीत कर शानदार प्रदर्शन किया है।